ভাষান্তর : আকিব শিকদার
নিকানোর পাররা লাতিন আমেরিকার চিলির কবি। নিকানোর পাররা’র জন্ম ১৯১৪ সালে। প্রাতিষ্ঠানিক পড়াশোনার কারণে অঙ্কশাস্ত্রবিদ এবং পদার্থবিজ্ঞানী হিসাবে পরিচিতি পেলেও তিনি চিলির এবং লাতিন আমেরিকার একজন প্রধান কবি হিসাবেই স্বীকৃত। লাতিন আমেরিকায় ‘অ্যান্টিপোয়েম’ এবং ‘এমারজেন্সি পোয়েম’-এর ধারণাকে ও চর্চাকে কিছুটা সময়ের জন্য হলেও জনপ্রিয় করেছিলেন। এছাড়া সনাতন বুর্জোয়া নন্দনতত্তে¡র বিরুদ্ধে দাঁড়িয়েই কবিতাকে তীব্র গদ্যগন্ধী করে তোলায় ছিল তার আগ্রহ। ২০১৮ সালের জানুয়ারির ২৩ তারিখ মৃত্যুবরণ করেন সারাজীবন হাঁপানিতে ভোগা, শুধু চিলেতে নয় লাতিন আমেরিকাতেও নয়, গোটা দুনিয়ার সাহিত্য জগতে নতুন ঢেউ নিয়ে আসেন এই অমর কবি।
দ্বিতীয়টি তার প্রিয়ার সঙ্গে যায়
একটি মমি (নারী) গুলি ছোড়ে
সকল মমি জায়গা বদল করে
প্রায় সকল মমিই সটকে পড়ে।
গুটিকয়েক টেবিল ঘেঁষে বসে
কতেক মমি বিড়ি-সিগারেট সাধে
একটি মমি, বাকিদের চেয়ে বুড়ি,
তার বাচ্চাটাকে বুকের দুধ খাওয়ায়।
রোকে ডালটন
রোকে ডালটন। জন্ম ১৯৩৫ সালে। লাতিন আমেরিকার-এল সালভাদরের-লড়াকু কম্যুনিস্ট কবি। ১৯৫৫ সালে নিজ দেশে তিনি কম্যুনিস্ট পার্টিতে যোগ দেন। ১৯৭৫ সালে তাঁর মৃত্যু হয়।
আমার সুহৃদু, এক সম্ভাব্য কবি,
মধ্যবিত্ত বুদ্ধিজীবীর হা-হুতাশকে
এভাবে করলেন চিত্রায়িত:
‘আমি তো বুর্জোয়ার কয়েদবন্দী,
তা ছাড়া আমি আর কীই বা হতে পেরেছি।’
এদিকে মহান বের্টোল্ট ব্রেখট,
(পদবিক্রমটা ঠিক এমনি) লিখেছিলেন:
ব্যাংক ডাকাতি তেমন কি আর মন্দ কাজ?’
এ থেকে আমি যে উপসংহার টানি, তা দাড়ায়:
নিজেকে অতিক্রম করতে গিয়ে
যদি মধ্যবিত্ত বুদ্ধিজীবী
তবে বলতে হবে সে তেমন কিছুই করেনি